19 



so last es sich doch auch nit tuschen, sondern schreyet mit erbebter stim, vnd 

 beweiset die göttliche in erschaffung der Welt erscheinende Weisheit. 



Es pleibt doch darbey, daß die Menschen so wol vnd mehr vom Gestirn, 

 als eben durch die Institution vnd gewonheit von einander vnderscheiden werden : 

 Das wan böse Aspecte einfallen, die eingerissene seuchen vnd kranckbeiten am 

 kefftigisten regieren: Daß der Menschen Gemüter bey starcken Aspecten wild, 

 vnd zu allerhand fürhaben muettig vnd vnruehig werden: Vnd ist ja nit vn- 

 müglich einem regentem des gemeinen pöfels jme ditz etwa einmal zu nutz 

 zumachen : wie im Prognostico an seinem ort mit zweyen worten eine andeu- [S. 13] 

 tung gethon würdt. 



So dan schließlich, sich ein Philosophus finden Hesse (damit ich vom ge- 

 meinen hauffen lasse, vnd widerumb zu den verstendigern komme) dem wolt 

 ich wol sagen, vnd hab es etlicher massen vor zwayen Jahren in meinem 

 Lateinischen tractätl gesagt, wie gar einen Babilonischen Turn in Philosphia 

 ich auff die verhoffte scharffverpesserte Astronomiam zu bawen getrawete. 

 Dan da sol bekant werden, was bißhero menniglichen verborgen gewest, wie 

 es zugehe, daß die Sterne droben im Himmel lauffend, hie nieden auff Erden 

 etwas würcken: Nämlich das es nit durch einen geisthaften einfluß oder herab- 

 fluß (ausserhalb des Hechtes einig) oder mit jrem der sterne wissen vnd zu- 

 thuen, sondern (neben dem Hechte der sternen) von den jrdischen dingen 

 selber, vnd durch dero auffmercken auff der sterne bewegnussen, also beschehe. 

 In gleichem soll bekant werden, durch waserley verstendnuß ein sterne von 

 seiner zugegebenen Intelligentia durch seinen bescheidenen Zirckel herumb ge- 

 führt werde, nämlich durch einen Geometrischen, in der erschaffung einge- 

 pflantzten, aber gar nit durch lernung oder muetmassung verenderlichen ver- 

 stand, vnd einig auff den Circul. Item sol erscheinen, wie solliche himlische 

 kräfften der Maierialitet etlicher massen vnderworffen, in dem sie, wie andere 

 cörperliche dinge (vel quasi) von nahem stercker werden, dan von fernem, 

 vnd jnen, wie sonsten den natürlichen cräften beschehe, daß sie jrem Intent 

 nachstrebend, vnd nit auff andere cräften sehend, von dem angestelten zirckel 

 per accidens exorbitiren vnd abweichen. Durch wölliche considerationes dan ent- 

 lich die hochverbottene vnd verdamliche Magia ccelestis vnd beschwerung der 

 himlischen vermeinten gaister, von grund auß stattlich widerlegt, vnd als ein 

 lauterer teuffels betrug, zu viler verwirreter köpffe wolfart, entdecket würdt. 

 Da dan auch zu melden, das wie der jenige, so von eim Scorpion verletzt 

 würdt, auch von eim Scorpion geartzenet vnd geheilet werden mueß: also vnd 

 weil heuttiges tages die Astrologia in grossen mißbrauch khommen, vnd die 

 Leutte in gemein nach Nativiteten streben, darauß auch offtermahlen ängstige 



3* 



